CELEX: 62020CN0489
Language: sl
Date: 2020-10-02 00:00:00
Title: Zadeva C-489/20: Predlog za sprejetje predhodne odločbe, ki ga je vložilo Lietuvos vyriausiojo administracinio teismo (Litva) 2. oktobra 2020 UB/Kauno teritorinę muitinę

14.12.2020   
            
            
               SL
            
            
               Uradni list Evropske unije
            
            
               C 433/34
            
         
      Predlog za sprejetje predhodne odločbe, ki ga je vložilo Lietuvos vyriausiojo administracinio teismo (Litva) 2. oktobra 2020 UB/Kauno teritorinę muitinę
      (Zadeva C-489/20)
      (2020/C 433/43)
      Jezik postopka: litovščina
      
         Predložitveno sodišče
      
      Lietuvos vyriausiasis administracinis teismas
      
         Stranki v postopku v glavni stvari
      
      
         Pritožnik: UB
      
         Nasprotna stranka v pritožbenem postopku: Kauno teritorinė muitinė
      
         Vprašanji za predhodno odločanje
      
      
                  1.
               
               
                  Ali je treba člen 124(1)(e) Uredbe (EU) št. 952/2013 (1) Evropskega parlamenta in Sveta z dne 9. oktobra 2013 o carinskem zakoniku Unije […] (ni prevedeno) razlagati tako, da carinski dolg ugasne, kadar se v položaju, kakršen je ta v obravnavani zadevi, tihotapsko blago zaseže in naknadno odvzame, po tem ko je že bilo nezakonito vneseno (sproščeno v porabo) na carinsko območje Evropske unije?
               
            
                  2.
               
               
                  Če je odgovor na drugo vprašanje pritrdilen, ali je treba člena 2(b) in 7(1) Direktive Sveta 2008/118/ES (2) z dne 16. decembra 2008 o splošnem režimu za trošarino in o razveljavitvi Direktive 92/12/EGS ter člena 2(1)(d) in 70 Direktive Sveta 2006/112/ES (3) z dne 28. novembra 2006 o skupnem sistemu davka na dodano vrednost razlagati tako, da obveznost plačila trošarine in/ali DDV ne ugasne, kadar se v položaju, kakršen je ta v obravnavani zadevi, tihotapsko blago zaseže in naknadno odvzame, po tem ko je že bilo nezakonito vneseno (sproščeno v porabo) na carinsko območje Evropske unije, čeprav je carinski dolg ugasnil iz razloga iz člena 124(1)(e) Uredbe (EU) št. 952/2013?
               
            
         (1)  UL 2013, L 269, str. 1.
      
         (2)  UL 2009, L 9, str. 12.
      
         (3)  UL 2006, L 347, str. 1.